偈頌二百零五首  其一七七
作者：釋正覺
朝代：宋

paragraphs: 清浄性空水，光明法界身。
依俙辨白處，便是誕生人。
不洗體，不洗塵，妙觸宣明悟水因。
借問當年向去事，如何今日却來親。
二千年前此時候，指天指地師子吼。
雲門居亂思太平，打殺不妨將餧狗。
指東話西，將無作有。
惡水潑君君莫嗔，而今看你如何受。